
Kasutusloa väljastamine (Narva Joaoru puhkeala)
1. ASJAOLUD JA MENETLUSE KÄIK

12.10.2015 laekus Narva Linnavalitsuse ALPA ehitusjärelevalve osakonnale läbivaatamiseks Narva Joaoru puhkealas püstitatud treppide nr 15 ja nr 19 kasutusloa taotlus (linnavalitsuse dokumendiregistris nr 9630) koos ehitusdokumentidega.  
20.10.2015 on teostatud  ehitusseadustiku § 130 lõike 2 punkti 2 kohane visuaalne ehitise ülevaatus ehitusprojektile vastavuse kontrollimise eesmärgiga. Kontrollimise aktil ehitusettevõtja projekteerija ning omanikujärelevalve esindajad kinnitasid oma allkirjadega, et  püstitatud trepid nr 15 ja nr 19 vastavad ehitusprojektile ja õigusaktides sätestatud nõuetele ning kõik ehitustööd on nõuetekohaselt dokumenteeritud. Omaniku esindaja  kinnitas oma allkirjaga, et püstitatud trepid  vastavad sõlmitud lepingu tingimustele ning seda võib kasutada nõuete ja kasutusotstarbe kohaselt.

22.10.2015 ehitise kontrollimise akt on tagastatud ehitusjärelevalve osakonnale.
Seega ehitusseadustiku § 55 kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

2.3. 
Haldusmenetlus seaduse § 5 lõike 5 kohaselt kui haldusmenetlust reguleerivad õigusnormid muutuvad menetluse ajal, kohaldatakse menetluse alguses kehtinud õigusnorme.
3.  OTSUS


Väljastada Narva Joaoru puhkealas püstitatud treppidele kasutusluba.
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Eduard East

Linnapea 






        Ants Liimets

                                                                                                       Linnasekretär

